11 sarnaqäwi: Nayrïr kurmi
NOEX familiapampi arkat mistusaxa, ¿kuns nayraqat luräna uk yattati? Diosaruw mä ofrenda luqtäna. Aka aynachan uk luraski. Noé tatax Diosaru yuspärañatakiw uywanak luqtaski, kunattix Diosaw familiapar qhispiyäna.
¿Uka waxt’ax Diosar kusisiypachänti? Jïsa, kusisiyänwa. Ukatwa Noeruxa akham satayna, janipuniw mayampsa ukham jall purintayxäti sasa.
Uraqix wañsxänwa, Noempi familiapampixa arkat mistxasaxa wasitatwa aka uraqin jakasiñ qalltxapxäna. Diosax jupanakar bendicïnwa ukat akham sänwa: ‘Jichhax walja wawanakanïpxañamawa. Aka Uraqiru phuqantañkamaw mirantapxäta’ sasa.
Ukampisa, Uma Juiciot parlir ist’asaxa jaqinakax axsarapxasapänwa, wasitampiw ukham purintaspa sasa. Ukat Diosax janipuniw Uma Juicio mayampis apanxäti siskäna, uk jan armasipxañapatakixa Diosax mä señal churäna. ¿Kunänas ukaxa uk yattati? Mä kurmïnwa.
Jallu pasatat Intixa qhant’anxi ukhaw alaxpachan kurmix uñsti. Walja suma coloranakaniwa. ¿Jumax uñjirïtati? ¿Aka patxankir kurm uñjtati?
Diosax akham sänwa: ‘Janipuniw umampix jaqinakarus animalanakarus jiwarayxäti. Qinay taypiruw kurmij uchasktxa. Kunapachatï kurmix uñstani ukhaxa, nayax uk uñjasax aka arsutajatwa amtasïxa’ sasa.
Ukhamasti, kunapachatï mä kurmi uñjkäta ukhaxa, ¿kuns amtäta? Jïsa, janiw umampi akapach chhaqtayxäti sas Diosax siskäna uka arunakwa amtañamaxa.
Génesis 8:18-22; 9:9-17.
Jiskt’äwinaka
- Kunjamtï aka dibujon uñjktaxa, ¿Noex arkat mistusax kunsa nayraqat luräna?
- ¿Uma Juicio pasatxa Diosaxa Noempi familiapampirux kamsataynasa?
- ¿Diosax kunaw jan utjxaniti sataynasa?
- Kurmi uñjasaxa, ¿kun amtañasasa?
Yaqha jiskt’äwinakampi
- Liyt’añamawa Génesis 8:18-22.
¿Diosar kusisiykir ofrenda kunjamatsa luqtsna? (Gén. 8:21; Heb. 13:15, 16.)
¿Kunjamaw jaqin chuymapax sänsa Jehová Diosaxa, ukat jiwasax kuna tuqitsa amuyasiñasa? (Gén. 8:21; Mat. 15:18, 19.)
- Liyt’añamawa Génesis 9:9-17.
¿Taqi aka Uraqin jakirinakampix Jehová Diosax kuna arust’äwirus mantäna? (Gén. 9:10, 11.)
¿Kunapachkamas kurmi tuqit arust’äwix utjaskani? (Gén. 9:16.)
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn